pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ออมสิน รับมอบนโยบายรัฐบาล พักหนี้ให้ SMEs ท่องเที่ยวทั้งเงินต้นและดอกเบี้ย นาน 6 เดือน โรงแรม-รีสอร์ต-เกสต์เฮาส์-เซอร์วิสอพาร์ตเมนท์ แจ้งเข้าร่วมมาตรการได้ถึง 23 ก.ค. นี้
วันอังคารที่ 22 มิถุนายน 2564
ออมสิน รับมอบนโยบายรัฐบาล พักหนี้ให้ SMEs ท่องเที่ยวทั้งเงินต้นและดอกเบี้ย นาน 6 เดือน โรงแรม-รีสอร์ต-เกสต์เฮาส์-เซอร์วิสอพาร์ตเมนท์ แจ้งเข้าร่วมมาตรการได้ถึง 23 ก.ค. นี้
มาตรการยกเว้นการชําระเงินต้นและดอกเบี้ย ทําให้เงินงวดเป็นศูนย์เป็นระยะเวลา 6 เดือน มีผลตั้งแต่งวดเดือน ก.ค.-ธ.ค.2564 โดยให้สิทธิ์แก่ผู้ประกอบการ SMEs ธุรกิจโรงแรม รีสอร์ต เกสต์เฮาส์ และเซอร์วิสอพาร์ตเมนท์ ที่มีวงเงินสินเชื่อรวมไม่เกิน 250 ล้านบาท
นายวิทัย รัตนากร ผู้อํานวยการธนาคารออมสิน เปิดเผยว่า ตามที่รัฐบาลและกระทรวงการคลังมอบหมายธนาคารออมสินออกมาตรการช่วยเหลือธุรกิจท่องเที่ยว โดยเฉพาะผู้ประกอบการ SMEs ธุรกิจโรงแรมและที่พัก ที่ขณะนี้ต้องประสบภาวะยากลําบาก ขาดรายได้หล่อเลี้ยงธุรกิจ และไม่สามารถชําระหนี้ได้ ล่าสุดธนาคารออมสินจึงออกมาตรการยกเว้นการชําระเงินต้นและดอกเบี้ย เป็นระยะเวลา 6 เดือน แก่ผู้ประกอบการ SMEs โรงแรม รีสอร์ต เกสต์เฮาส์ และเซอร์วิสอพาร์ตเมนท์ มีเป้าหมายเพื่อช่วยลดภาระค่าใช้จ่ายแก่ผู้ประกอบการให้สามารถประคับประคองธุรกิจจนกว่าสถานการณ์การแพร่ระบาดของ COVID-19 จะคลี่คลาย และกิจการกลับมามีรายได้อีกครั้ง
ทั้งนี้ มาตรการยกเว้นการชําระเงินต้นและดอกเบี้ย ทําให้เงินงวดเป็นศูนย์ เป็นระยะเวลา 6 เดือน มีผลตั้งแต่งวดเดือนกรกฎาคม - เดือนธันวาคม 2564 โดยให้สิทธิ์แก่ผู้ประกอบการ SMEs ธุรกิจโรงแรม รีสอร์ต เกสต์เฮาส์ และเซอร์วิสอพาร์ตเมนท์ ที่มีวงเงินสินเชื่อรวมไม่เกิน 250 ล้านบาท และมีหนี้ค้างชําระไม่เกิน 90 วัน สามารถแจ้งความประสงค์เข้าร่วมมาตรการได้ตั้งแต่บัดนี้ ที่สาขาธนาคารออมสิน หรือศูนย์สินเชื่อธุรกิจลูกค้า SMEs ที่ได้ติดต่อขอสินเชื่อไว้ หมดเขตแจ้งความประสงค์วันที่ 23 กรกฎาคม 2564
อนึ่ง นอกเหนือจากความช่วยเหลือตามมาตรการลดภาระค่าใช้จ่ายแล้ว ที่ผ่านมาธนาคารออมสินได้จัดทํามาตรการเสริมสภาพคล่องโดยการให้สินเชื่อเงื่อนไขผ่อนปรน แก่ผู้ประกอบการ SMEs ธุรกิจท่องเที่ยวอีกหลายมาตรการ โดยปัจจุบันมี 2 มาตรการที่ยังคงเปิดรับลงทะเบียน ได้แก่ มาตรการสินเชื่อดอกเบี้ยต่ํา ไม่ต้องมีหลักทรัพย์ค้ําประกัน วงเงินให้กู้สูงสุดรายละ 500,000 บาท และ มาตรการสินเชื่อ SMEs มีที่ มีเงิน สําหรับธุรกิจท่องเที่ยว ใช้ที่ดินเป็นหลักประกัน อัตราดอกเบี้ยปีแรก 0.1% วงเงินให้กู้สูงสุดสําหรับบุคคลธรรมดารายละไม่เกิน 10 ล้านบาท สําหรับนิติบุคคลรายละไม่เกิน 50 ล้านบาท ทั้งนี้ ผู้ประกอบการที่สนใจสามารถยื่นขอกู้ได้ โดยลงทะเบียนผ่านเว็บไซต์ธนาคารออมสิน www.gsb.or.th หรือติดต่อที่ธนาคารออมสินทุกสาขาทั่วประเทศ.
รัฐบาลไทย-ข่าวทำเนียบรัฐบาล-กรมทางหลวง คืนเงินค่าปรับ M-FLOW ครบแล้ว พร้อมเตือนผู้ใช้ทางเริ่มต้นปรับจริง ตั้งแต่วันที่ 1 เมษายน 2565 เป็นต้นไป
วันศุกร์ที่ 1 เมษายน 2565
กรมทางหลวง คืนเงินค่าปรับ M-FLOW ครบแล้ว พร้อมเตือนผู้ใช้ทางเริ่มต้นปรับจริง ตั้งแต่วันที่  1 เมษายน 2565 เป็นต้นไป
...
นายสราวุธ ทรงศิวิไล อธิบดีกรมทางหลวง กระทรวงคมนาคม กล่าวว่า กรมทางหลวง (ทล.)ได้ดําเนินการคืนเงินค่าปรับแก่ผู้ใช้ทางที่ไม่ได้จงใจหลีกเลี่ยงการชําระเงินค่าผ่านทาง โดยได้ดําเนินการคืนเงินค่าปรับได้ครบทุกรายการแล้ว โดยที่ผ่านมา ทล. ได้ขยายเวลาสําหรับผู้เข้าใช้บริการช่อง M-Flow ที่ชําระค่าผ่านทางช้าด้วยการอนุโลมไม่ต้องชําระค่าปรับจนถึงวันที่ 31 มีนาคม 2565
ทล. จึงขอแจ้งเตือนผู้ใช้บริการระบบ M-Flow ตั้งแต่วันที่ 1 เมษายน 2565 เป็นต้นไป ต้องชําระค่าผ่านทางภายใน 7 วัน หากเกิน 7 วันจะต้องจ่ายค่าปรับ 10 เท่า ของค่าผ่านทาง จึงขอความร่วมมือให้ผู้ใช้บริการ ระบบ M-Flow ชําระค่าผ่านทางในเวลาที่กําหนด เพื่อหลีกเลี่ยงค่าปรับ และเชิญชวนให้ผู้ใช้เส้นทางสมัครใช้บริการระบบ M-Flow ผ่านทาง Website: www.mflowthai.com หรือ Mobile Application: mflowthai หรือสมัครผ่าน Line Official Account: @mflowthai ซึ่งใช้เวลาในการสมัครไม่เกิน 2 นาที และเลือกชําระแบบอัตโนมัติ เพื่อความสะดวกและคล่องตัวในการเดินทางบนทางหลวงพิเศษระหว่างเมือง
นอกจากนี้ ทล. ยังได้เพิ่มโปรโมชันที่เป็นประโยชน์ต่อผู้ใช้ทาง โดยผู้ลงทะเบียนผ่าน Line Official Account: @mflowthai จะได้รับ e-coupon มูลค่า 60 บาท สําหรับใช้ซื้อสินค้าที่ร้าน 7-Eleven และผู้สมัครสมาชิกแบบเต็มรูปแบบผ่าน Website : www.mflowthai.com หรือ Mobile Application: mflowthai จะได้รับสิทธิ์วิ่งฟรี 2 เที่ยว เพิ่มอีก 100,000 สิทธิ์ พร้อมรับส่วนลด 20% ทุกเที่ยวที่วิ่ง ถึงวันที่ 15 พฤษภาคม 2565 และสําหรับสมาชิกระบบ M-Pass ที่สมัครใช้บริการจะได้รับส่วนลดทันที 100 บาทเช่นเดิม
ทั้งนี้ ทล. ได้ปรับปรุงวิธีการสมัครสมาชิกให้สะดวกต่อการใช้งาน และเพิ่มคู่สาย Call Center 1586 อีกเท่าตัว เพื่อเป็นช่องทางในการติดต่อสอบถามเกี่ยวกับการใช้บริการระบบ M-Flow เพื่อให้ผู้ใช้ทางได้รับความสะดวกรวดเร็วและปลอดภัยในการใช้ทางหลวงพิเศษระหว่างเมือง โดยผู้ใช้ทางที่มีข้อสงสัยหรือต้องการสอบถามข้อมูลเพิ่มเติม สามารถติดต่อได้ที่ Call Center 1586 กด 1
รัฐบาลไทย-ข่าวทำเนียบรัฐบาล-นายกรัฐมนตรีชื่นชมทัพกรีฑาคนพิการทีมชาติไทยคว้า 8 เหรียญทอง อาเซียนพาราเกมส์ ครั้งที่ 11 เมืองโซโล อินโดนีเซีย
วันพุธที่ 3 สิงหาคม 2565
นายกรัฐมนตรีชื่นชมทัพกรีฑาคนพิการทีมชาติไทยคว้า 8 เหรียญทอง อาเซียนพาราเกมส์ ครั้งที่ 11 เมืองโซโล อินโดนีเซีย
นายกรัฐมนตรีชื่นชมทัพกรีฑาคนพิการทีมชาติไทยคว้า 8 เหรียญทอง อาเซียนพาราเกมส์ ครั้งที่ 11 เมืองโซโล อินโดนีเซีย
วันนี้ (3 สิงหาคม 2565) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมชื่นชมและแสดงความยินดีกับทัพกรีฑาคนพิการทีมชาติไทยที่คว้า 8 เหรียญทองจากการแข่งขันกรีฑา "อาเซียนพาราเกมส์ ครั้งที่ 11" ที่เมืองโซโล ประเทศอินโดนีเซีย เมื่อวานนี้ ( 1 ส.ค.65) ประกอบด้วย 1).อธิวัฒน์ แพงเหนือ วีลแชร์เรซซิ่ง 100 ม. ชาย คลาส ที 54 2).พงศกร แปยอ วีลแชร์เรซซิ่ง 100 ม. ชาย คลาส ที 53 3). เตชินี ดวงอินทร์ วีลแชร์เรซซิ่ง 100 ม. หญิง คลาส ที 54 4).อุทัย จันทร์นิ้ว วิ่ง 5,000 ม. ชาย คลาส ที 20 5).จักริน ดํามุนี วิ่ง 100 ม. ชาย คลาส ที 13 6).กันตินันท์ คุ้มพงศ์ วิ่ง 100 ม. ชาย คลาส ที 63 7).อมรเทพ ผลปันนะ วิ่ง 100 ม. ชาย ที 38 และ 8).อรวรรณ ฉิมแป้น วิ่ง 100 ม. หญิง ที 37
นายกรัฐมนตรีย้ํา ผลการแข่งขันเป็นสิ่งที่น่าภาคภูมิใจสําหรับความพยายาม ถึงแม้จะได้เหรียญหรือไม่ได้เหรียญ ถือว่าทุกคนได้ทําหน้าที่อย่างเต็มที่ แสดงถึงความวิริยะอุตสาหะ ความตั้งใจ ความมุ่งมั่นในการเล่นกีฬา สําหรับนักกีฬาที่ยังไม่ได้เหรียญขอให้พัฒนาต่อไป ส่วนนักกีฬาที่ได้เหรียญขอให้รักษาตําแหน่งไว้ให้ได้ อย่าหยุดพัฒนาฝีมือ ทุกคนถือเป็นความภาคภูมิใจของคนทั้งชาติ ขอให้เก็บความภาคภูมิใจนี้ไว้กับตัวเองและครอบครัว วงศ์ตระกูล ขอให้นักกีฬาคนพิการเป็นส่วนหนึ่งของคนไทยที่จะต้องร่วมมือกันพัฒนาประเทศ ยืนยันรัฐบาลให้ความสําคัญกับคนไทยทุกคน หากเป็นคนพิการก็จะต้องเข้าถึงสวัสดิการแห่งรัฐอย่างเป็นธรรม และได้รับการสนับสนุนให้ได้ใช้ศักยภาพอย่างเต็มที่
รัฐบาลไทย-ข่าวทำเนียบรัฐบาล-เริ่มแล้ว! ลดภาษีน้ำมันดีเซล 3 บ./ลิตร ถึง 20 พ.ค. 65 บรรเทาความเดือดร้อนประชาชน
วันเสาร์ที่ 19 กุมภาพันธ์ 2565
เริ่มแล้ว! ลดภาษีน้ํามันดีเซล 3 บ./ลิตร ถึง 20 พ.ค. 65 บรรเทาความเดือดร้อนประชาชน
.....
เว็บไซต์ราชกิจจานุเบกษา เผยแพร่ประกาศกฎกระทรวง กําหนดพิกัดอัตราภาษีสรรพสามิต (ฉบับที่ 19) พ.ศ. 2565 เพื่อปรับปรุงการใช้พิกัดอัตราสรรพสามิตสินค้าน้ํามันดีเซลใหม่ ส่งผลให้ภาษีสรรพสามิตน้ํามันดีเซลลดลงลิตรละ 3 บาท มีผลตั้งแต่วันที่ 18 ก.พ. – 20 พ.ค. 65
.
เนื่องจากสถานการณ์ราคาน้ํามันดิบและเชื้อเพลิงประเภทต่าง ๆ ในตลาดโลกปรับตัวสูงขึ้น กระทบต่อภาระค่าครองชีพและต้นทุนในการประกอบกิจการของประชาชนในช่วงที่ประเทศยังเผชิญกับสถานการณ์การแพร่ระบาดของโรคโควิด-19
.
ล่าสุด (18 ก.พ. 65) ผู้ค้าน้ํามัน เช่น ปตท. บางจาก ได้ปรับลดราคาน้ํามันในกลุ่มดีเซล 2 บาท/ลิตร โดยอีก 1 บาท กระทรวงพลังงานจะกันเงินไว้สําหรับต่ออายุกองทุนน้ํามันฯ ช่วยตรึงราคาน้ํามันส่วนหนึ่งได้ถึงวันที่ 31 พ.ค. 65 จากเดิม 31 มี.ค. 65
.
อ่านประกาศฉบับเต็ม คลิกhttp://www.ratchakitcha.soc.go.th/.../2565/A/011/T_0001.PDF
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โครงการบ้านล้านหลัง ระยะที่ 2 ตอบโจทย์ความต้องการของประชาชน แค่ 3 วัน คนลงทะเบียนแล้ว 34,926 ราย เป็นวงเงินสินเชื่อกว่า 41,911 ล้านบาท
วันจันทร์ที่ 13 กันยายน 2564
โครงการบ้านล้านหลัง ระยะที่ 2 ตอบโจทย์ความต้องการของประชาชน แค่ 3 วัน คนลงทะเบียนแล้ว 34,926 ราย เป็นวงเงินสินเชื่อกว่า 41,911 ล้านบาท
ธอส.เผยหลังเปิดให้ลูกค้าลงทะเบียนเข้าร่วมโครงการบ้านล้านหลัง ระยะที่ 2 ผ่าน Mobile Application : GHB ALL ล่าสุด ณ เวลา 9.00 น. ของวันที่ 13 กันยายน 2564 มีลูกค้าทั่วประเทศลงทะเบียนเข้าร่วมโครงการแล้ว 34,926 ราย วงเงินสินเชื่อรวมกว่า 41,911 ล้านบาท
ธนาคารอาคารสงเคราะห์ (ธอส.) เผยหลังเปิดให้ลูกค้าลงทะเบียนเข้าร่วมโครงการบ้านล้านหลัง ระยะที่ 2 ผ่าน Mobile Application : GHB ALL เพื่อนํารหัสมายื่นประกอบการขอสินเชื่อตั้งแต่วันที่ 10 กันยายน 2564 ล่าสุด ณ เวลา 9.00 น. ของวันที่ 13 กันยายน 2564 มีลูกค้าทั่วประเทศลงทะเบียนเข้าร่วมโครงการแล้ว 34,926 ราย วงเงินสินเชื่อรวมกว่า 41,911 ล้านบาท ได้รับอนุมัติสินเชื่อและทยอยเข้าทํานิติกรรมสัญญากู้เพื่อมีบ้านเป็นของตนเองที่ทุกสาขาทั่วประเทศอย่างต่อเนื่อง
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า หลังจากที่ ธอส. เปิดให้ลูกค้าลงทะเบียนเข้าร่วมโครงการบ้านล้านหลัง ระยะที่ 2 อัตราดอกเบี้ยต่ํา 1.99% ต่อปี นาน 4 ปีแรก เงินงวดคงที่ 84 งวดแรก ( 7 ปี ) ให้กู้เพื่อซื้อที่อยู่อาศัยใหม่ของผู้ประกอบการอสังหาริมทรัพย์ บ้านมือสอง และทรัพย์ NPA หรือเพื่อปลูกสร้าง ในระดับราคาซื้อ-ขายไม่เกิน 1,200,000 บาท โดยลงทะเบียนผ่าน Mobile Application : GHB ALL เพื่อรับรหัสสําหรับเข้าร่วมโครงการทาง GHB Buddy บน Application Line ตั้งแต่วันศุกร์ที่ 10 กันยายน 2564 เป็นต้นมา ล่าสุดในวันนี้(จันทร์ที่ 13 กันยายน 2564) เวลา 9.00 น. มีลูกค้าลงทะเบียนเพื่อรับรหัสเข้าร่วมโครงการแล้วกว่า 34,926 ราย คิดเป็นวงเงินสินเชื่อ 41,911 ล้านบาท โดยมีลูกค้าที่เตรียมเอกสารพร้อมยื่นกู้ที่สาขาทั่วประเทศคิดเป็นวงเงินสินเชื่อรวมแล้วมากกว่า 1,000 ล้านบาท ซึ่งในวันนี้ที่ ธอส. สํานักงานใหญ่ รวมถึงที่ทําการสาขาทุกแห่งทั่วประเทศมีลูกค้ากลุ่มแรกที่ได้รับอนุมัติสินเชื่อเดินทางเข้ามาทํานิติกรรมสัญญาเงินกู้อย่างต่อเนื่อง
"โครงการบ้านล้านหลัง ระยะที่ 2 เป็นโอกาสดีในการมีบ้านที่รัฐบาลมอบให้แก่ประชาชน โดยเฉพาะผู้มีรายได้น้อย คนวัยทํางานหรือผู้ที่กําลังเริ่มต้นสร้างครอบครัว และผู้สูงอายุ ด้วยอัตราดอกเบี้ยต่ําที่สุดในตลาดที่ 1.99% ต่อปี กรณีกู้ 1.2 ล้านบาท (ผ่อนนานสูงสุด 40 ปี) เงินงวด 5,000 บาทคงที่ 7 ปีแรก ซึ่งธนาคารจะคิดเงินงวดผ่อนชําระรายเดือนที่ 1 ใน 2 ของรายได้สุทธิต่อเดือน จากปกติ 1 ใน 3 ของรายได้สุทธิต่อเดือน ดังนั้น กรณีผู้กู้มีรายได้สุทธิต่อเดือน 10,000 บาท ก็จะมีโอกาสได้รับวงเงินกู้สูงสุด 1.2 ล้านบาทแล้ว”นายฉัตรชัย กล่าว
ทั้งนี้ แม้ปัจจุบันจะมีจํานวนลูกค้าลงทะเบียนเข้าร่วมโครงการแล้วกว่า 41,911 ล้านบาท [กรอบวงเงินโครงการซึ่งกําหนดไว้ที่ 20,000 ล้านบาท] แต่ประชาชนที่สนใจเข้าร่วมโครงการยังสามารถลงทะเบียนผ่าน Mobile Application : GHB ALL เข้าร่วมโครงการได้อย่างต่อเนื่อง เพราะโครงการจะสิ้นสุดยื่นคําขอกู้และทํานิติกรรมในวันที่ 30 ธันวาคม 2566 หรือ เมื่อมีลูกค้าได้รับอนุมัติสินเชื่อและทํานิติกรรมเต็มกรอบวงเงิน 20,000 ล้านบาท สอบถามรายละเอียดเพิ่มเติมได้ที่ ธอส. ทุกสาขาทั่วประเทศ หรือ ศูนย์ลูกค้าสัมพันธ์ (Call Center) โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข้อมูลข่าวสารของธนาคารได้ที่ Mobile Application : GHB ALL และ www.ghbank.co.th
รัฐบาลไทย-ข่าวทำเนียบรัฐบาล-ดร.สาธิต เสริมแนวทาง Smart อย. มอบนโยบายเน้นรวดเร็ว โปร่งใส จัดการโฆษณาผลิตภัณฑ์โอ้อวดเกินจริง
วันพุธที่ 27 ตุลาคม 2564
ดร.สาธิต เสริมแนวทาง Smart อย. มอบนโยบายเน้นรวดเร็ว โปร่งใส จัดการโฆษณาผลิตภัณฑ์โอ้อวดเกินจริง
รัฐมนตรีช่วยว่าการกระทรวงสาธารณสุข เห็นชอบให้สํานักงานคณะกรรมการอาหารและยาก้าวสู่ Smart อย. มอบนโยบายเน้นความรวดเร็ว โปร่งใส เข้มการกลั่นกรองโฆษณาผลิตภัณฑ์โอ้อวดเกินจริง ดําเนินคดีอย่างรวดเร็ว พร้อมสร้างความรอบรู้ให้ผู้บริโภค เพื่อคุ้มครองผู้บริโภคใ
รัฐมนตรีช่วยว่าการกระทรวงสาธารณสุข เห็นชอบให้สํานักงานคณะกรรมการอาหารและยาก้าวสู่Smartอย. มอบนโยบายเน้นความรวดเร็ว โปร่งใส เข้มการกลั่นกรองโฆษณาผลิตภัณฑ์โอ้อวดเกินจริง ดําเนินคดีอย่างรวดเร็ว พร้อมสร้างความรอบรู้ให้ผู้บริโภค เพื่อคุ้มครองผู้บริโภคให้ได้ใช้ผลิตภัณฑ์ที่มีคุณภาพ และปลอดภัย
วันนี้ (27 ตุลาคม 2564) ที่ สํานักงานคณะกรรมการอาหารและยา จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นายแพทย์ไพจิตร์ วราชิต ประธานคณะที่ปรึกษารัฐมนตรีช่วยว่าการกระทรวงสาธารณสุข และคณะผู้บริหาร ตรวจเยี่ยมสํานักงานคณะกรรมการอาหารและยา โดยมีนายแพทย์ไพศาล ดั่นคุ้ม เลขาธิการคณะกรรมการอาหารและยา และหัวหน้าหน่วยงานในสํานักงานคณะกรรมการอาหารและยา ให้การต้อนรับ
ดร.สาธิตกล่าวว่า สํานักงานคณะกรรมการอาหารและยาเป็นองค์กรหลักในการคุ้มครองผู้บริโภคและส่งเสริมผู้ประกอบการด้านผลิตภัณฑ์คุณภาพ มีบทบาทสําคัญที่ช่วยส่งเสริมภาพลักษณ์และความเชื่อมั่นให้กับกระทรวงสาธารณสุขมาโดยตลอด โดยเฉพาะในช่วงสถานการณ์โควิด 19 ได้สร้างความเชื่อมั่นให้กับประชาชนในเรื่องของวัคซีนเป็นอย่างดี ได้เห็นชอบที่ อย. มีแนวทางในการดําเนินงานเพื่อก้าวสู่Smartอย.พร้อมมอบนโยบายเร่งด่วนให้เพิ่มความเข้มงวดในการกลั่นกรองโฆษณาผลิตภัณฑ์สุขภาพโอ้อวดเกินจริงที่เผยแพร่ผ่านสื่อต่างๆ โดยเฉพาะช่องทางออนไลน์ รวมถึงตรวจสอบการได้รับอนุญาตผลิตภัณฑ์ และให้ประสานกับหน่วยงานที่เกี่ยวข้อง เช่น ตํารวจ กสทช. สบค. ดําเนินคดีตามกฎหมายอย่างรวดเร็ว เพื่อให้ผู้บริโภคได้ใช้ผลิตภัณฑ์ที่มีคุณภาพและมีความปลอดภัย รวมทั้งให้ต่อยอดการดําเนินภารกิจด้านต่าง ๆ เพื่อก้าวสู่การเป็น
Smartอย. “รวดเร็ว ปลอดภัย นําไทยสู่สากล”
ดร.สาธิตกล่าวต่อว่า สําหรับในปี 2565 มุ่งเน้นดําเนินงาน 7 โครงการ คือ 1.สร้างความมั่นคงด้านยาและเวชภัณฑ์ในสถานการณ์โควิด 19 2.การพัฒนาพืชสมุนไพรกัญชา กัญชง และกระท่อม 3.การพิจารณาอนุญาตผลิตภัณฑ์สุขภาพให้รวดเร็ว โปร่งใส มีประสิทธิภาพ 4.พัฒนาระบบและกลไกการควบคุมกํากับดูแลเชิงรุก5.การสร้างความรอบรู้ด้านผลิตภัณฑ์สุขภาพ 6.พัฒนาสู่องค์กรดิจิทัล 7.พัฒนาบุคลากรให้ทันสมัย มีความสามารถด้านเทคโนโลยีดิจิทัล และเป็นองค์กรสุขภาพดี โดยมีนโยบายเน้นหนักด้านอาหารและยา ได้แก่ การสร้างความมั่นคงด้านสุขภาพ เร่งพิจารณาอนุญาตผลิตภัณฑ์ที่จําเป็นในภาวะฉุกเฉิน เช่น การจัดช่องทางด่วนสําหรับผลิตภัณฑ์ที่ใช้กับโควิด 19 ส่งเสริมการพัฒนาผลิตภัณฑ์สุขภาพในประเทศ เพื่อเพิ่มความมั่นคง ลดการพึ่งพาจากต่างประเทศ,จัดการปัญหาโฆษณาผลิตภัณฑ์สุขภาพผิดกฎหมายออนไลน์ ร่วมกับe-Market Placeและ โซเชียลมีเดียต่างๆ และจับกุมดําเนินคดีผู้กระทําผิดร่วมกับหน่วยงานที่เกี่ยวข้อง,ส่งเสริมสมุนไพร กัญชา/กัญชง เพื่อสุขภาพและเศรษฐกิจ ตั้งเป้าการบริโภคผลิตภัณฑ์สมุนไพรให้เพิ่มขึ้นอย่างน้อย 5% และเพิ่มรายการผลิตภัณฑ์ที่เอื้อให้ผู้ประกอบการลดทรัพยากรในการวิจัยและระยะเวลาการขึ้นทะเบียน อย่างน้อย 200 รายการ และพัฒนากระบวนการอนุมัติอนุญาตให้ “รวดเร็ว ทันใจ โปร่งใส” โดยเฉพาะการต่อใบอนุญาตภายใน 3 นาที
********************************27 ตุลาคม 2564
รัฐบาลไทย-ข่าวทำเนียบรัฐบาล-ออมสิน เปิดขาย “สลากออมสินแบบใบสลาก” รอบใหม่ สลากออมสินพิเศษ 2 ปี ไม่จำกัดวงเงินฝาก เปิดให้ลูกค้าลงทะเบียนจองคิวฝากเงินได้แล้ว ที่เว็บไซต์ออมสิน และ LINE : GSB Society
วันอังคารที่ 7 กันยายน 2564
ออมสิน เปิดขาย “สลากออมสินแบบใบสลาก” รอบใหม่ สลากออมสินพิเศษ 2 ปี ไม่จํากัดวงเงินฝาก เปิดให้ลูกค้าลงทะเบียนจองคิวฝากเงินได้แล้ว ที่เว็บไซต์ออมสิน และ LINE : GSB Society
ธนาคารออมสินเปิดให้ประชาชนฝากเงินในรูปแบบ “สลากออมสินพิเศษ 2 ปี (มีใบสลาก)” โดยสลากออมสินพิเศษ 2 ปี (มีใบสลาก) ที่เปิดรับฝากในครั้งนี้ ราคาหน่วยละ 100 บาท กําหนดระยะเวลาการฝาก 2 ปี หากฝากครบกําหนดได้รับดอกเบี้ย 0.10 บาทต่อหน่วย
นายวิทัย รัตนากร ผู้อํานวยการธนาคารออมสิน เปิดเผยว่า ด้วยธนาคารออมสินได้เปิดให้ประชาชนฝากเงินในรูปแบบ “สลากออมสินพิเศษ 2 ปี (มีใบสลาก)” ซึ่งเป็นผลิตภัณฑ์เงินฝากที่ได้รับความนิยมจากลูกค้าจํานวนมาก และมีเสียงเรียกร้องให้ธนาคารเปิดรับฝากเงินรูปแบบดังกล่าวอีกครั้ง โดยสลากออมสินพิเศษ 2 ปี (มีใบสลาก) ที่เปิดรับฝากในครั้งนี้ ราคาหน่วยละ 100 บาท กําหนดระยะเวลาการฝาก 2 ปี หากฝากครบกําหนดได้รับดอกเบี้ย 0.10 บาทต่อหน่วย พร้อมรับสิทธิลุ้นถูกรางวัลเลขสลากรวม 24 ครั้ง ตามกําหนดการออกรางวัลทุกวันที่ 1 ของเดือน เงินรางวัลสูงสุด รางวัลที่ 1 เป็นเงิน 5,000,000 บาท รางวัลที่ 2 เป็นเงิน 1,000,000 บาท และรางวัลอื่น ๆ รวมถึงรางวัลเลขท้าย ผู้ที่สนใจสามารถลงทะเบียนจองคิวนัดหมายเพื่อฝากเงินที่สาขา ผ่าน 2 ช่องทาง คือ เว็บไซต์ธนาคารออมสิน www.gsb.or.th และที่ LINE Official : GSB Society ได้ตั้งแต่บัดนี้เป็นต้นไป จนถึง 30 ธันวาคม 2564 หรือจนกว่าธนาคารจะแจ้งเปลี่ยนแปลง ทั้งนี้ การเปิดให้ลงทะเบียนล่วงหน้า เพื่อเป็นการรักษาระยะห่างตามมาตรการกระทรวงสาธารณสุข ป้องกันไม่ให้ลูกค้าไปติดต่อที่สาขาพร้อมกันเป็นจํานวนมาก ในช่วงสถานการณ์การแพร่ระบาดของโควิด 19
ธนาคารออมสินมีบทบาทสําคัญในการส่งเสริมการออมภาคประชาชน โดยผลิตภัณฑ์เงินฝากรูปแบบ “สลากออมสิน” ให้สิทธิประโยชน์แก่ลูกค้าที่ฝากเงินครบระยะเวลาที่กําหนด ทั้งนี้ เงินฝากลูกค้าธนาคารออมสินได้รับการคุ้มครองเต็มจํานวนโดยมีรัฐบาลเป็นประกัน ทั้งส่วนของเงินต้นและดอกเบี้ยเงินฝาก ตาม พ.ร.บ. ธนาคารออมสิน พ.ศ. 2489 ปัจจุบัน ธนาคารมีลูกค้าเงินฝากสลากออมสิน จํานวน 2.6 ล้านราย ในจํานวนนี้เป็นแบบใบสลากกว่า 9 แสนล้านบาท นับเป็นฐานเงินฝากขนาดใหญ่ที่สุดของสถาบันการเงินของรัฐ
รัฐบาลไทย-ข่าวทำเนียบรัฐบาล-โฆษกรัฐบาลมั่นใจ นายกฯ-รมต.แจงศึกซักฟอกฉลุย วอนฝ่ายค้านอภิปรายด้วยเนื้อหาคุณภาพ อย่าให้ประชาชนรู้สึกว่าเสียเวลาแก้ปัญหาบ้านเมือง
วันอังคารที่ 7 มิถุนายน 2565
โฆษกรัฐบาลมั่นใจ นายกฯ-รมต.แจงศึกซักฟอกฉลุย วอนฝ่ายค้านอภิปรายด้วยเนื้อหาคุณภาพ อย่าให้ประชาชนรู้สึกว่าเสียเวลาแก้ปัญหาบ้านเมือง
โฆษกรัฐบาลมั่นใจ นายกฯ-รมต.แจงศึกซักฟอกฉลุย วอนฝ่ายค้านอภิปรายด้วยเนื้อหาคุณภาพ อย่าให้ประชาชนรู้สึกว่าเสียเวลาแก้ปัญหาบ้านเมือง
วันที่ 7 มิถุนายน 2565 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่ นายสุทิน คลังแสง ประธานวิปฝ่ายค้าน ระบุว่า พรรคร่วมฝ่ายค้านเตรียมยื่นญัตติขอเปิดอภิปรายไม่ไว้วางใจนายกรัฐมนตรี และรัฐมนตรีเป็นรายบุคคลต่อประธานสภาผู้แทนราษฎรในวันที่ 15 มิ.ย.นี้ โดยจะเน้นอภิปรายพุ่งเป้าที่นายกรัฐมนตรี และกระทรวงหลักๆ เช่น กระทรวงการคลัง, กระทรวงพาณิชย์, กระทรวงเกษตรและสหกรณ์, กระทรวงคมนาคม และกระทรวงสาธารณสุขว่า เป็นอํานาจหน้าที่ของฝ่ายค้านตามระบอบประชาธิปไตย ในการใช้กลไกสภาฯ เพื่อตรวจสอบถ่วงดุลรัฐบาล ทั้งนี้ รัฐบาลพร้อมชี้แจงทุกประเด็น เพราะมั่นใจว่าไม่ได้ทําอะไรผิด และหากฝ่ายค้านมีหลักฐานรัฐบาลก็พร้อมนําไปตรวจสอบเพื่อดําเนินการตามขั้นตอนของกฎหมายต่อไป ยืนยันว่า พล.อ.ประยุทธ์ จันทร์โอชา นายกฯ และ รมว.กลาโหม จะไม่ยอมให้เกิดการทุจริตคอรัปชั่นเหมือนรัฐบาลที่ผ่านมาอย่างแน่นอน
"รัฐบาลจะใช้เวทีอภิปรายครั้งนี้เพื่อชี้แจงทําความเข้าใจกับประชาชน เพราะมีหลายเรื่อง หลายประเด็น ที่มีการนําไปบิดเบือนจนทําให้ประชาชนเกิดความสับสน ไม่ว่าจะเป็นการกล่าวหาว่ารัฐบาลล้มเหลวในการบริหารราชการแผ่นดิน มีการทุจริตและหาผลประโยชน์เอื้อพวกพ้อง หรือรัฐบาลไม่ทําตามนโยบายที่แถลงไว้กับรัฐสภา ทั้งนี้ มั่นใจว่าท่านนายกฯ รวมทั้งรัฐมนตรีที่ถูกอภิปรายนั้นจะสามารถชี้แจงได้ทุกประเด็น ดังนั้น ขอให้ฝ่ายค้านทําการบ้านให้ดี ให้สมราคาคุย ไม่เช่นนั้นประชาชนจะไม่ได้ประโยชน์อะไรเลย นอกจากเสียเวลาทํางานของสภาฯ ไปเปล่าๆ เมื่อฝ่ายค้านอยากจะล้มรัฐบาลโดยไม่สนว่าประชาชนกําลังรอการช่วยเหลือจากรัฐบาลอยู่ ก็ต้องยืนด้วยขาตัวเองหน่อย อภิปรายด้วยเนื้อหาที่มีคุณภาพ ไม่ใช่รอหวังพึ่งแต่มือคนอื่นช่วยล้มรัฐบาล" นายธนกร กล่าว
..............................
รัฐบาลไทย-ข่าวทำเนียบรัฐบาล-“อนุทิน” ยืนยันวัคซีนโควิด 19 ฟรีสำหรับประชาชนทุกคน
วันจันทร์ที่ 27 กันยายน 2564
“อนุทิน” ยืนยันวัคซีนโควิด 19 ฟรีสําหรับประชาชนทุกคน
รองนายกรัฐมนตรีและรัฐมนตรีว่าการกระทรวงสาธารณสุข ยืนยันรัฐบาลฉีดวัคซีนโควิด 19 ให้คนไทยและผู้ที่พํานักในประเทศไทยทุกคนฟรี พบ 7 ผู้กระทําผิดเรียกรับผลประโยชน์จากการฉีดวัคซีนเดินหน้าเอาผิดเต็มที่
รองนายกรัฐมนตรีและรัฐมนตรีว่าการกระทรวงสาธารณสุข ยืนยันรัฐบาลฉีดวัคซีนโควิด 19 ให้คนไทยและผู้ที่พํานักในประเทศไทยทุกคนฟรี พบ 7 ผู้กระทําผิดเรียกรับผลประโยชน์จากการฉีดวัคซีนเดินหน้าเอาผิดเต็มที่
วันนี้ ( 27 กันยายน 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขให้สัมภาษณ์กรณีการจับกุมผู้ต้องหาทุจริตการจองคิวรับวัคซีนที่ศูนย์ฉีดวัคซีนกลางบางซื่อ ว่า กระทรวงสาธารณสุขร่วมกับกองบังคับการตํารวจสอบสวนกลาง และกองบังคับการตํารวจรถไฟทําการจับกุมผู้ต้องหาที่กระทําผิดเรียกรับผลประโยชน์จากการฉีดวัคซีนที่สถานีกลางบางซื่อ ซึ่งรัฐบาลขอยืนยันการให้บริการฉีดวัคซีนเป็นภาระและหน้าที่ของรัฐบาลที่จะดําเนินการให้กับประชาชนคนไทยทุกคนรวมถึงชาวต่างชาติที่พํานักในประเทศ ขอประชาสัมพันธ์ว่าวัคซีนโควิด 19 เป็นวัคซีนฟรีไม่มีค่าใช้จ่ายไม่ว่าจะเป็นค่าฉีด ค่าอุปกรณ์ หรือการดูแลโดยบุคลากรทางการแพทย์ ทุกอย่างเป็นค่าใช้จ่ายที่รัฐบาลรับผิดชอบทั้งสิ้น
ขอให้กรณีที่เกิดขึ้นนี้เป็นบทเรียน หากเข้ารับบริการฉีดวัคซีนของภาครัฐแล้วถูกเรียกร้องใดๆ ขอให้แจ้งเจ้าหน้าที่ประจําศูนย์ฉีดทันที เพื่อป้องกันไม่ให้เกิดการกระทําผิดหรือเอาเปรียบประชาชน
“ขอบคุณเจ้าหน้าที่ตํารวจที่ประสานการทํางานใกล้ชิดกับกรมการแพทย์เร่งรัดจับกุมผู้กระทําผิดมาดําเนินคดี ขอให้ความมั่นใจว่าจะไม่ยกเว้นการกระทําผิดและจะดําเนินคดีเพื่อไม่ให้เป็นเยี่ยงอย่างต่อไป”นายอนุทินกล่าว
ทั้งนี้ พบผู้กระทําผิดจากการทุจริตลงทะเบียนเข้ารับการฉีดวัคซีนจํานวน 7 คน ซึ่งเป็นเจ้าหน้าจิตอาสาที่เข้ามาช่วยงานรับลงทะเบียนจองฉีดวัคซีนโควิด 19 ส่วนเรื่องคดีได้มอบให้เจ้าหน้าที่ตํารวจดําเนินการต่อไป
นายอนุทินกล่าวต่อว่า ขณะนี้กระทรวงสาธารณสุขได้ฉีดวัคซีนโควิด 19 ให้ประชาชนไปแล้วกว่า 50 ล้านโดสและขอเชิญชวนให้ประชาชนเข้ารับการฉีดวัคซีน ทั้งเข็มที่ 1,2 และ 3 ตามที่ได้นัดหมายไว้ หากพื้นที่ใดที่ประสบปัญหาน้ําท่วมขอให้โรงพยาบาลบริหารจัดการการฉีดวัคซีนที่เหมาะสม เพื่ออํานวยความสะดวกให้กับประชาชน เช่น การออกให้บริการนอกสถานที่ เป็นต้น
******************************************** 27 กันยายน 2564
รัฐบาลไทย-ข่าวทำเนียบรัฐบาล-2-month debt moratorium implemented to help SMEs and small business
วันจันทร์ที่ 19 กรกฎาคม 2564
2-month debt moratorium implemented to help SMEs and small business
2-month debt moratorium implemented to help SMEs and small business
Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha has made an order for concerned agency to work together with financial institutions in coming up with new measures to assist debtors in the vulnerability groups.
The Bank of Thailand has collaborated with the Thai Bankers' Association, the Association of International Bank, and the Government Financial Institutions Association (GFA) to implement a moratorium on principal and interest payments for SMEs and small-scale debtors, both employers and employees in businesses that are forced close as a result of the Government’s measures or orders related to the control of COVID-19. Debt moratorium will be in effect for 2 months during July and August debt service cycles.
Financial institutions participated in the program include Thai and international commercial banks, non-banks, and members of associations for personal loans, credit cards, and vehicle title loan trade. Suspension will cover all types of debts, including credit card debts. Debtors may contact their institutional creditors to request for the debt moratorium from July 19, 2021 onward.
According to the Government Spokesperson, the 2-month debt moratorium program is a short-term measure to alleviate financial burden of the impacted debtors throughout the country. However, capable debtors are strongly suggested to continue paying their debt services to prevent unnecessarily increase of future debt burden. Those who are in the middle of the debt restructuring program are also advised to continue with the process in order to solve the problem in the more sustainable manner. According to the Bank of Thailand, under the debt moratorium program, suspended debts will still be deemed ‘good debts’, and will not become a default in the credit bureau.
รัฐบาลไทย-ข่าวทำเนียบรัฐบาล-รัฐบาลเดินหน้าส่งเสริมการออมรายย่อยผ่านกอช. วันละ 30 บาท สู่บำนาญ 3 พัน ย้ำสมาชิกที่หยุดส่งเงินเหตุพิษโควิด -19 ยังคงไม่เสียสิทธิ
วันอังคารที่ 8 กุมภาพันธ์ 2565
รัฐบาลเดินหน้าส่งเสริมการออมรายย่อยผ่านกอช. วันละ 30 บาท สู่บํานาญ 3 พัน ย้ําสมาชิกที่หยุดส่งเงินเหตุพิษโควิด -19 ยังคงไม่เสียสิทธิ
รัฐบาลเดินหน้าส่งเสริมการออมรายย่อยผ่านกอช. วันละ 30 บาท สู่บํานาญ 3 พัน ย้ําสมาชิกที่หยุดส่งเงินเหตุพิษโควิด -19 ยังคงไม่เสียสิทธิ
วันที่ 8 กุมภาพันธ์ 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีได้กําหนดให้การออมเป็นวาระแห่งชาติ เพื่อให้ประชาชนมีความมั่นคงในบั้นปลายชีวิต สร้างวินัยการออมในทุกช่วงวัย โดยมีกองทุนการออมแห่งชาติ (กอช.) เป็นกลไกส่งเสริมการออมของประชาชนรายย่อย ผ่านการสมัครเป็นสมาชิกซึ่งจะได้บํานาญเมื่อสมาชิกมีอายุครบ 60 ปีบริบูรณ์ รัฐบาลจะจ่ายเงินสมทบให้กับผู้ที่นําส่งเงินออมตามระดับอายุของผู้เป็นสมาชิก และเป็นอัตราส่วนกับจํานวนเงินสะสม ซึ่งในช่วงปี 2561 จนถึงก่อนการแพร่ระบาดโควิด-19 มีอัตราการเติบโตของสมาชิกและการนําเงินส่งออมเข้ากองทุนฯ เพิ่มขึ้นอย่างต่อเนื่อง โดยในปี 2561 จาก 6.1 แสนคน ปัจจุบัน 2 ล้านกว่าคน แต่ด้วยผลกระทบจากการแพร่ระบาดโควิด-19 ทําให้สมาชิกมีรายได้ลดลง ประมาณ 50% หยุดการนําส่งเงินเข้ากองทุน ทั้งนี้ รัฐบาลขอย้ําให้ประชาชนสบายใจว่า หากสมาชิกไม่สามารถส่งเงินออมสะสมทุกเดือน หรือไม่สามารถส่งได้เท่ากันในทุก ๆ เดือน กอช. จะยังคงสิทธิ์ความเป็นสมาชิก เพียงแต่จะไม่ได้รับเงินสมทบจากรัฐ และเมื่อมีรายได้เพียงพอต่อการออมก็ขอให้กลับมาส่งเงินสะสม เพื่อชดเชยส่วนที่ได้ขาดส่งไป เพราะหากมีเงินออมน้อยจะทําให้ได้รับเงินบํานาญน้อย
และในปี 2565 กอช. จะยังคงเดินหน้าขับเคลื่อนวาระการออมแห่งชาติ ผ่านการแก้กฎหมาย เพื่อจูงใจให้สมาชิกเข้ามาออมเพิ่ม โดยหนึ่งในประเด็นสําคัญคือ การขยายอายุให้สมาชิกเข้ามาออมได้จาก 60 ปี เป็น 65 ปี และแก้กฎหมายให้ผู้ที่อยู่ในระบบประกันสังคม มาตรา 40 สามารถเข้ามาเป็นสมาชิก กอช. ได้ เพื่อให้คนไทยเข้าถึงการออมได้มากขึ้น และรองรับสังคมสูงวัยอีกด้วย โดยขณะนี้ ได้ผ่านความเห็นชอบจากคณะกรรมการกอช.แล้ว อยู่ระหว่างการพิจารณาในระดับนโยบายต่อไป นอกจากนี้ ยังจะมีการแก้กฎหมายให้สมาชิกที่เกษียณอายุและเกิดการเจ็บป่วยระยะสุดท้าย สามารถเลือกรับบําเหน็จได้ จากเดิมกฎหมายระบุให้รับบํานาญได้อย่างเดียว
สําหรับประชาชนผู้ประกอบการอาชีพอิสระ หรือเยาวชนอายุ 15 ปีขึ้นไป ที่ยังไม่ได้เริ่มต้นการออม รัฐบาลขอเชิญชวนให้มาเริ่มต้นการออมกับกอช. ตัวอย่างผลตอบแทนที่น่าสนใจ อาทิ วัยทํางานเริ่มออมเมื่ออายุ 30 ปี วันละ 30 บาท จะมีเงินออมรวมประมาณปีละ 10,800 บาท พร้อมได้รับเงินสมทบจาก กอช. เพิ่มตามช่วงอายุ 600 บาท สูงสุด 1,200 บาทต่อปี หากคิดเงินสมทบเป็นผลตอบแทนเฉลี่ยได้รับเพิ่มโดยประมาณ 3.5% ต่อปี เมื่ออายุ 60 ปีบริบูรณ์ จะได้รับบํานาญตลอดชีพประมาณเดือนละ 3,000 บาท
“ผู้ที่สนใจสามารถสมัครหรือส่งเงินออมสะสมได้ที่แอพพลิเคชัน กอช. รวมถึงหน่วยรับสมัครสมาชิกใกล้บ้าน อาทิ ที่ว่าการอําเภอทั่วประเทศ สํานักงานคลังจังหวัด สถาบันการเงินชุมชน ตัวแทน กอช. ประจําหมู่บ้านหรือ ธนาคารของรัฐ อาทิ ธนาคารเพื่อการเกษตรและสหกรณ์การเกษตร ธนาคารออมสิน ธนาคารอาคารสงเคราะห์ ธนาคารกรุงไทย ธนาคารอิสลามแห่งประเทศไทย ทุกสาขา รวมทั้งไปรษณีย์ไทย สหกรณ์ชุมชน ที่เข้าร่วม เคาน์เตอร์เซอร์วิส เทสโก้โลตัส บิ๊กซี ตู้บุญเติม และเครือข่ายรับสมัครทั่วประเทศ สอบถามข้อมูลเพิ่มเติมได้ที่สายด่วนเงินออม โทร. 02-049-9000” นางสาวรัชดา กล่าว
........................
รัฐบาลไทย-ข่าวทำเนียบรัฐบาล- “กรุงไทย” ปลื้มหุ้นกู้อนุพันธ์แฝงอิงดัชนีแบรนด์หรูระดับโลก กระแสตอบรับ “ล้นหลาม” รับดัชนีปรับขึ้นต่อเนื่อง
วันอังคารที่ 10 สิงหาคม 2564
“กรุงไทย” ปลื้มหุ้นกู้อนุพันธ์แฝงอิงดัชนีแบรนด์หรูระดับโลก กระแสตอบรับ “ล้นหลาม” รับดัชนีปรับขึ้นต่อเนื่อง
“กรุงไทย” ปลื้มลูกค้าตอบรับหุ้นกู้อนุพันธ์แฝง อิงดัชนีแบรนด์หรูระดับโลก “Krungthai SOLUX10F Luxury Index Linked Note”  อย่างล้นหลาม ด้วยจุดเด่นคุ้มครองเงินต้น 100%
“กรุงไทย” ปลื้มลูกค้าตอบรับหุ้นกู้อนุพันธ์แฝง อิงดัชนีแบรนด์หรูระดับโลก “Krungthai SOLUX10F Luxury Index Linked Note” อย่างล้นหลาม ด้วยจุดเด่นคุ้มครองเงินต้น 100% สร้างโอกาสรับผลตอบแทนสูง ตามดัชนีที่ปรับตัวเพิ่มขึ้นต่อเนื่อง เตรียมเดินหน้าออกผลิตภัณฑ์ใหม่เร็วๆนี้
นายรวินทร์ บุญญานุสาสน์ รองกรรมการผู้จัดการใหญ่ สายงานธุรกิจตลาดเงินตลาดทุน ธนาคารกรุงไทย เปิดเผยว่า หลังจากที่ธนาคารเปิดขายหุ้นกู้อนุพันธ์แฝงอิงดัชนี Krungthai SOLUX10F Luxury Index Linked Note เมื่อวันที่ 7-11 มิถุนายน ที่ผ่านมา ได้รับการตอบรับจากลูกค้าและนักลงทุนอย่างล้นหลาม เนื่องจากเป็นผลิตภัณฑ์ที่ตอบโจทย์นักลงทุนรายใหญ่ โดยมีจุดเด่นที่ธนาคารคุ้มครองเงินต้น 100% และยังเปิดโอกาสให้ลูกค้าได้ผลตอบแทนสูงขึ้นตามดัชนีหุ้นกลุ่มสินค้าและบริการ Luxury ทั่วโลก ซึ่งดัชนีอ้างอิง SOLUX10F เติบโตต่อเนื่องมากกว่า 2% ภายในระยะเวลา 2 เดือน ขณะที่นักลงทุนยังได้ประโยชน์อีกต่อจากค่าเงินยูโรที่แข็งค่ากว่า 3% หนุนให้ผลตอบแทนจากการลงทุนในหุ้นกู้ดังกล่าวปรับสูงขึ้น
สําหรับภาพรวมตลาดในช่วงครึ่งปีหลังของปี 2564 มองว่า ตลาดหุ้นทั่วโลกมีความผันผวนสูงขึ้น หลังปรับตัวสูงขึ้นมาอย่างต่อเนื่องในช่วงปีที่ผ่านมา โดยดัชนีหุ้นทั่วโลก เช่น MSCI ACWI INDEX ปรับตัวเพิ่มขึ้นมาแล้วกว่า 40% ใน 1 ปี (ข้อมูล ณ วันที่ 30 มิถุนายน 2564) ประกอบกับ ธนาคารกลางสหรัฐหรือ FED อาจส่งสัญญาณลดมาตรการผ่อนคลายเชิงปริมาณ หรือการทํา QE Tapering รวมไปถึงการระบาดของ COVID-19 สายพันธุ์ Delta ในหลายประเทศโดยเฉพาะในเอเชีย ดังนั้น การกระจายเงินเข้าลงทุนในหุ้นกู้อนุพันธ์แฝงที่มีการคุ้มครองเงินต้น และเปิดโอกาสให้ได้ผลตอบแทนสูงขึ้นตามดัชนีหุ้น ยังคงเป็นกลยุทธ์ที่จะช่วยเพิ่มผลตอบแทนให้นักลงทุนในภาวะดอกเบี้ยต่ํา และลดความเสี่ยงจากการขาดทุน
“ธนาคารยังมุ่งมั่นในการพัฒนาผลิตภัณฑ์การลงทุนอย่างต่อเนื่อง โดยเตรียมเปิดตัวผลิตภัณฑ์ใหม่ภายในปีนี้ เพื่อตอบโจทย์การลงทุนทุกด้านให้กับลูกค้าในแต่ละกลุ่ม โดยคํานึงถึงการสร้างผลตอบแทนที่มั่นคง ไปพร้อมๆกับการกระจายการลงทุนอย่างเหมาะสม สอดคล้องกับสถานการณ์เศรษฐกิจและการลงทุน”
ทั้งนี้ผู้สนใจสามารถสอบถามบริการและผลิตภัณฑ์ทางการลงทุนได้ที่ Krungthai Contact Center 02-111-1111 หรือ อีเมลล์ krungthaipwm@krungthai.com
รัฐบาลไทย-ข่าวทำเนียบรัฐบาล-โฆษกดีอีเอสเตือนอย่าหลงเชื่อข่าวปลอม รายชื่อยาทั้ง 6 ชนิด ที่ควรซื้อติดบ้านไว้รักษาโควิด-19 ด้วยตัวเอง
วันพุธที่ 29 กันยายน 2564
โฆษกดีอีเอสเตือนอย่าหลงเชื่อข่าวปลอม รายชื่อยาทั้ง 6 ชนิด ที่ควรซื้อติดบ้านไว้รักษาโควิด-19 ด้วยตัวเอง
โฆษกดีอีเอสเตือนอย่าหลงเชื่อข่าวปลอม รายชื่อยาทั้ง 6 ชนิด ที่ควรซื้อติดบ้านไว้รักษาโควิด-19 ด้วยตัวเอง
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่า ตามที่ได้มีการส่งต่อข่าวสารในประเด็นเรื่องรายชื่อยาทั้ง6ชนิดที่ควรซื้อติดบ้านไว้รักษาโควิด-19ด้วยตัวเองทางศูนย์ต่อต้านข่าวปลอมได้ดําเนินการตรวจสอบข้อเท็จจริงโดยกรมการแพทย์กระทรวงสาธารณสุขพบว่าประเด็นดังกล่าวนั้นเป็นข้อมูลเท็จ
จากกรณีที่มีการส่งต่อข้อมูลเรื่องยารักษาโควิด-19ที่ต้องเตรียมไว้เพื่อรักษาตนเองที่บ้าน6ชนิดคือยาพาราเซตามอลแอมบรอกซอลเดกซ์โทรเมทอร์แฟนคลอเฟนิรามีนวิตามินซีและฟ้าทะลายโจรนั้นทางกรมการแพทย์กระทรวงสาธารณสุขได้ตรวจสอบเรื่องดังกล่าวและชี้แจงว่าผู้ป่วยโควิด-19ที่ต้องการเข้าร่วมโครงการhome isolationต้องได้รับการอนุญาตจากแพทย์เท่านั้นโดยการจ่ายยารักษาผู้ป่วยที่กักตัวที่บ้านเป็นไปตามที่แพทย์ประเมินอาการรายบุคคลเพราะการรับประทานยาเองอาจทําให้เกิดอันตรายจากภาวะแทรกซ้อนของยาได้ ซึ่งกรมการแพทย์เผยแพร่แนวทางHome isolation (การแยกกักตัวที่บ้าน)เป็นแนวทางสําหรับผู้ป่วยโควิด-19ที่ระหว่างรอadmitโรงพยาบาลแพทย์พิจารณาว่ารักษาที่บ้านได้และรักษาที่โรงพยาบาลหรือสถานที่รัฐจัดให้อย่างน้อย10วันและจําหน่ายกลับบ้านเพื่อรักษาต่อเนื่องที่บ้านโดยวิธีHome isolation
ส่วนผู้ที่เข้าเกณฑ์การทําHome isolationประกอบด้วย
1.เป็นผู้ติดเชื้อที่สบายดีหรือไม่มีอาการ(asymptomatic cases)
2.มีอายุน้อยกว่า60ปี
3.มีสุขภาพร่างกายแข็งแรง
4.อยู่คนเดียวหรือมีผู้อยู่ร่วมที่พักไม่เกิน1คน
5.ไม่มีภาวะอ้วน(ภาวะอ้วนหมายถึงดัชนีมวลกาย> 3030กก./ม.2หรือน้ําหนักตัว> 90กก.)
6.ไม่มีโรคร่วมดังต่อไปนี้โรคปอดอุดกั้นเรื้อรัง(COPD)โรคไตเรื้อรัง(CKD Stage 3,4 )โรคหัวใจและหลอดเลือดโรคหลอดเลือดสมองเบาหวานที่ควบคุมไม่ได้หรือโรคอื่นๆตามดุลยพินิจของแพทย์
7.ยินยอมแยกตัวในที่พักของตนเอง
ซึ่งตามแนวทางปฏิบัติสําหรับบุคลากรทางการแพทย์ในการให้คําแนะนําผู้ป่วยและการจัดบริการผู้ป่วยโควิด– 19แบบHome Isolationฉบับวันที่1กรกฎาคมพ.ศ. 2564กรณีระหว่างรอเข้ารับการรักษาแบบผู้ป่วยในโรงพยาบาลหรือระหว่างรอครบกําหนด14วันหรือหลังจําหน่ายจากโรงพยาบาลหรือสถานที่รัฐจัดให้ก่อนกําหนดตามลิงก์https://covid19.dms.go.th/Content/Select_Landding_page?contentId=136
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆเพื่อให้ประชาชนได้รับข้อมูลข่าวสารจากกรมการแพทย์สามารถติดตามได้ที่www.dms.go.thหรือโทร02 5906000 นอกจากนี้หากพี่น้องประชาชนพบเบาะแสการกระทําความผิดสามารถแจ้งผ่าน4ช่องทางได้แก่เว็บไซต์https://www.antifakenewscenter.com ,เฟซบุ๊กANTI-FAKE NEWS CENTER,ทวิตเตอร์@AFNCThailand,ไลน์@antifakenewscenterและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
*********
รัฐบาลไทย-ข่าวทำเนียบรัฐบาล-รองปลัดภานุวัฒน์ฯ เป็นประธานเปิดงานงานอินเตอร์แมค และซับคอนไทยแลนด์ 2022
วันพุธที่ 18 พฤษภาคม 2565
รองปลัดภานุวัฒน์ฯ เป็นประธานเปิดงานงานอินเตอร์แมค และซับคอนไทยแลนด์ 2022
รองปลัดภานุวัฒน์ฯ เป็นประธานเปิดงานงานอินเตอร์แมค และซับคอนไทยแลนด์ 2022
รองปลัดภานุวัฒน์ฯ  เป็นประธานเปิดงานงานอินเตอร์แมค และซับคอนไทยแลนด์ 2022
วันนี้ (18 พฤษภาคม 2565)  นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานในพิธีเปิดงานอินเตอร์แมค และซับคอนไทยแลนด์ 2022   งานแสดงเทคโนโลยีเครื่องจักรกลและอุตสาหกรรมรับช่วงการผลิต ภายใต้แนวคิด " Smart Technology ขับเคลื่อนอุตสาหกรรมสู่อนาคต - Smart Technology for Manufacturing" ซึ่งภายในงานมีการจัดแสดงสินค้าเทคโนโลยีเครื่องจักรกลการผลิตที่ทันสมัย ระบบอัตโนมัติและหุ่นยนต์ เทคโนโลยีการผลิต 3D Printing รวมถึงยังมีส่วนจัดแสดงเทคโนโลยีการผลิตด้วยระบบอัตโนมัติ  งานแสดงชิ้นส่วนอุตสาหกรรมการผลิตเพื่อการจัดซื้อชิ้นส่วนอุตสาหกรรมและกิจกรรมจับคู่ธุรกิจ  เพื่อสร้างให้ประเทศไทยก้าวสู่การเป็นศูนย์กลางของการจัดซื้อและรับช่วงการผลิตชิ้นส่วนอุตสาหกรรมที่มีคุณภาพของอาเซียน  นอกจากนี้ยังมีการให้ข้อมูลความรู้แก่ผู้ประกอบการที่ดําเนินธุรกิจในประเทศไทยผ่านการสัมมนา ณ ศูนย์นิทรรศการและการประชุมไบเทคบางนา
#กระทรวงอุตสาหกรรม
#งานอินเตอร์แมคและซับคอนไทยแลนด์2565
#INTERMACH2022
รัฐบาลไทย-ข่าวทำเนียบรัฐบาล-รอง นรม. จุรินทร์ฯ เผยพอใจตัวเลขส่งออก 9 เดือนแรกของไทย ขยายตัว 15.5% ขณะที่ตัวเลขการค้าระหว่างประเทศของไทยเดือน ก.ย. ขยายตัว 17.7% ย้ำเดินหน้าพาณิชย์ทุกแผนอย่างต่อเนื่อง
วันอังคารที่ 26 ตุลาคม 2564
รอง นรม. จุรินทร์ฯ เผยพอใจตัวเลขส่งออก 9 เดือนแรกของไทย ขยายตัว 15.5% ขณะที่ตัวเลขการค้าระหว่างประเทศของไทยเดือน ก.ย. ขยายตัว 17.7% ย้ําเดินหน้าพาณิชย์ทุกแผนอย่างต่อเนื่อง
รอง นรม. จุรินทร์ฯ เผยพอใจตัวเลขส่งออก 9 เดือนแรกของไทย ขยายตัว 15.5% ขณะที่ตัวเลขการค้าระหว่างประเทศของไทยเดือน ก.ย. ขยายตัว 17.7% ย้ําเดินหน้าพาณิชย์ทุกแผนอย่างต่อเนื่อง
วันนี้ (26 ต.ค. 64) นางสาวรัชดา ธนาดิเรก รองโฆษกประจําสํานักนายกรัฐมนตรี เผยว่า นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เผยพึงพอใจตัวเลขการส่งออก 9 เดือนแรกของไทย ขยายตัว 15.5% มีมูลค่ากว่า 6,202,170 ล้านบาท โดยที่ตัวเลขการส่งออกเฉพาะเดือนกันยายน ขยายตัว 17.1% ราว 760,556 ล้านบาท โดยสินค้าเกษตรขยายตัวขึ้น 12.9% สินค้าอุตสาหกรรมเกษตร 11.3% และสินค้าอุตสาหกรรม 15.8% สําหรับสินค้าเกษตรและผลิตภัณฑ์สําคัญของประเทศไทยที่ขยายตัวสูงขึ้น ได้แก่ 1. สินค้าเกษตร อาทิ ยางพารา มีมูลค่า 15,138 ล้านบาท ลําไยสด 1,967 ล้านบาท มะม่วงสด 152 ล้านบาท มันสําปะหลัง 10,432 ล้านบาท ข้าว 10,867 ล้านบาท 2. สินค้าอุตสาหกรรมการเกษตร อาทิ ผลไม้กระป๋องและแปรรูป 5,015 ล้านบาท อาหารสัตว์เลี้ยง 6,818 ล้านบาท และ 3. สินค้าอุตสาหกรรม อาทิ สินค้าเกี่ยวเนื่องกับน้ํามัน 91,585 ล้านบาท เหล็ก และผลิตภัณฑ์จากเหล็ก 20,302 ล้านบาท เครื่องจักรกลและส่วนประกอบ 26,507 ล้านบาท รถยนต์อุปกรณ์ และส่วนประกอบ 73,911 ล้านบาท
รองโฆษกประจําสํานักนายกรัฐมนตรี ยังเผยถึงปัจจัยสนับสนุนการส่งออกไทย ทั้งการดําเนินการตามแผนการส่งเสริมการส่งออกของกระทรวงพาณิชย์อย่างต่อเนื่อง การเติบโตของเศรษฐกิจและการค้าโลก ตามที่ WTO ปรับเพิ่มการคาดการณ์การค้าโลก +10.8% จากเดิมที่คาดการณ์ไว้ +8.0% ค่าเงินบาทยังอยู่ในแนวโน้มอ่อนค่า สร้างความได้เปรียบความสามารถทางการแข่งขันด้านราคาให้สินค้าไทย พร้อมกันนี้ รองนายกรัฐมนตรีฯ ยังย้ําเดินหน้าตามแผนการส่งออกเชิงรุกอย่างต่อเนื่อง เน้นความร่วมมือทุกภาคส่วน โดยเฉพาะภาคเอกชน เพื่อปลดล็อกอุปสรรคต่างๆ
........................................................
รัฐบาลไทย-ข่าวทำเนียบรัฐบาล-ลูกจ้างถูกเพลาบีบขาเสียชีวิต! นายก สั่ง รมว.เฮ้ง ส่งทีมเฉพาะกิจเข้าช่วยเหลือและตรวจสอบสาเหตุ
วันศุกร์ที่ 22 กรกฎาคม 2565
ลูกจ้างถูกเพลาบีบขาเสียชีวิต! นายก สั่ง รมว.เฮ้ง ส่งทีมเฉพาะกิจเข้าช่วยเหลือและตรวจสอบสาเหตุ
นายกเสียใจเคสลูกจ้างประสบอุบัติเหตุถูกเพลาบีบขาเสียชีวิตในโรงงานจังหวัดสมุทรสาคร สั่งรมว.แรงงานส่งทีมเฉพาะกิจ พร้อมหน่วยงานในสังกัดกระทรวงแรงงานเร่งดําเนินการให้ความช่วยเหลือลูกจ้างผู้เสียชีวิตให้ได้รับสิทธิตามกฎหมาย พร้อมตรวจสอบสาเหตุโดยเร็ว
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีที่ลูกจ้างประสบอุบัติเหตุจากการถูกเพลาบีบขาในโรงงานจังหวัดสมุทรสาครจนเป็นเหตุทําให้ลูกจ้างเสียชีวิต เมื่อวันที่ 20 กรกฎาคมที่ผ่านมาว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และ พลเอก ประวิตร วงษ์สุวรรณ รองนายกรัฐมนตรี ที่กํากับดูแลกระทรวงแรงงาน ได้แสดงความเสียใจกับเหตุการณ์ที่เกิดขึ้น พร้อมสั่งการให้กระทรวงแรงงานเร่งดําเนินการช่วยเหลือให้ลูกจ้างผู้เสียชีวิตให้ได้รับสิทธิตามกฎหมายโดยเร็ว ผมจึงได้สั่งการให้คณะทํางานเฉพาะกิจตรวจสอบอุบัติเหตุ อุบัติภัย หรือ การประสบอันตรายจากการทํางาน กรณีร้ายแรงลงพื้นที่ตรวจสอบสาเหตุและประสานหน่วยงานในสังกัดกระทรวงแรงงานให้ความช่วยเหลือลูกจ้างผู้เสียชีวิตให้ได้รับสิทธิตามกฎหมายโดยเร็ว จากรายงานเบื้องต้นพบว่า ลูกจ้างสัญชาติเมียนมาทํางานตําแหน่งพนักงานฝ่ายผลิต ขณะปฏิบัติงาน ปรากฏว่าสายพานที่ลําเลียงวัตถุดิบเกิดขัดข้อง ลูกจ้างจึงตัดสินใจเข้าไปซ่อมสายพานดังกล่าว แต่ลูกจ้างถูกเพลาบีบอัดขาจนเป็นเหตุให้เสียชีวิต ต่อมานายจ้างได้นําส่งร่างของลูกจ้างไปชันสูตรที่โรงพยาบาลตํารวจ แต่เนื่องจากลูกจ้างนับถือศาสนาอิสลาม ญาติจึงเร่งนําร่างของลูกจ้างผู้เสียชีวิตไปดําเนินการตามพิธีกรรมตามหลักศาสนาอิสลาม
นางโสภา เกียรตินิรชา ผู้ตรวจราชการกระทรวงแรงงาน ในฐานะหัวหน้าคณะทํางานเฉพาะกิจตรวจสอบอุบัติเหตุ อุบัติภัย หรือ การประสบอันตรายจากการทํางาน กรณีร้ายแรง กล่าวเพิ่มเติมว่า ในวันนี้ (22 กรกฎาคม 2565) คณะทํางานเฉพาะกิจฯ พร้อมด้วยหน่วยงานในสังกัดกระทรวงแรงงานลงพื้นที่ตรวจสอบสถานที่เกิดเหตุเพิ่มเติม และเร่งให้การช่วยเหลือลูกจ้างผู้เสียชีวิตให้ได้รับสิทธิตามกฎหมายทันที เบื้องต้นนายจ้างได้มอบเงินช่วยเหลือในการจัดพิธีการทางศาสนาจํานวนเงิน 31,000 บาท เงินสวัสดิการของบริษัทจํานวนเงิน 20,000 บาท และจากรายงานของสํานักงานประกันสังคมจังหวัดสมุทรสาคร ลูกจ้างผู้เสียชีวิตจะได้รับสิทธิค่าทําศพ เงินทดแทนกรณีเสียชีวิต และเงินบําเหน็จชราภาพ โดยสิทธิประโยชน์ที่ลูกจ้างได้รับจะเท่าเทียมกับแรงงานไทยทุกประการ ทั้งนี้ พนักงานตรวจความปลอดภัย สํานักงานสวัสดิการและคุ้มครองแรงงานจังหวัดสมุทรสาคร และศูนย์ความปลอดภัยในการทํางานเขต 7 (ราชบุรี) จะเชิญนายจ้าง และผู้ที่เกี่ยวข้องมาสอบหาข้อเท็จจริงเพิ่มเติม พร้อมทั้งตรวจสอบนายจ้างว่าได้ปฏิบัติตามกฎหมายความปลอดภัยในการทํางาน และกฎกระทรวงที่เกี่ยวข้องได้อย่างถูกต้องหรือไม่ ในวันที่ 26 กรกฎาคมนี้
รัฐบาลไทย-ข่าวทำเนียบรัฐบาล-รัฐมนตรีเกษตรฯ บินสำรวจสถานการณ์น้ำในพื้นที่จังหวัดเพชรบุรี
วันพฤหัสบดีที่ 11 พฤศจิกายน 2564
รัฐมนตรีเกษตรฯ บินสํารวจสถานการณ์น้ําในพื้นที่จังหวัดเพชรบุรี
รัฐมนตรีเกษตรฯ บินสํารวจสถานการณ์น้ําในพื้นที่จังหวัดเพชรบุรี พบน้ําเอ่อล้นเพียงเล็กน้อย มอบกรมชลประทานเร่งระบายน้ําภายใน 2 - 3 วัน
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ พร้อมด้วยนายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ติดตามสถานการณ์น้ําในพื้นที่จังหวัดเพชรบุรี ณ โครงการส่งน้ําและบํารุงรักษาเพชรบุรี (เขื่อนเพชร) ซึ่งจากอิทธิพลของมรสุมตะวันออกเฉียงเหนือที่พัดปกคลุมอ่าวไทยและภาคใต้ มีกําลังแรงขึ้น ส่งผลให้ระหว่างวันที่ 8 - 9 พฤศจิกายน 2564 ที่ผ่านมา เกิดฝนตกหนักมากในพื้นที่ตอนกลางและตอนบนของลุ่มน้ําเพชรบุรี ซึ่งกรมชลประทานได้พร่องน้ําในอ่างเก็บน้ําทั้ง 3 แห่ง ได้แก่ อ่างเก็บน้ําแก่งกระจาน อ่างเก็บน้ําแม่ประจันต์ และอ่างเก็บน้ําห้วยผาก ล่วงหน้าไว้ก่อนแล้ว ซึ่งปัจจุบัน (ข้อมูล ณ วันที่ 11 พ.ย. 64) อ่างเก็บน้ําแก่งกระจาน มีปริมาณน้ํา 647.953 ล้าน ลบ.ม. ร้อยละ 91.26 ของความจุ ปัจจุบันปิดการระบายน้ํา อ่างเก็บน้ําห้วยแม่ประจันต์ มีปริมาณน้ํา 45.687 ล้าน ลบ.ม. ร้อยละ 108.26 ของความจุ ปัจจุบันเปิดการระบายน้ํา 50 ลบ.ม./วินาที และอ่างห้วยผาก มีปริมาณน้ํา 27.709 ล้าน ลบ.ม. ร้อยละ 100.76 ของความจุ ปัจจุบันเปิดการระบายน้ํา 3 ลบ.ม./วินาที
รัฐมนตรีว่าการกระทรวงเกษตรและสหกรณ์ กล่าวว่า จากการบินสํารวจความเสียหายพบว่ามีปริมาณน้ําเอ่อล้นบริเวณอําเภอบ้านลาดเพียงเล็กน้อย จึงมอบหมายให้กรมชลประทานให้เร่งระบายน้ําไม่เกิน 2 - 3 วัน อีกทั้งให้ประสานทางจังหวัดในการบริหารจัดการน้ําอย่างเต็มกําลัง เพื่อช่วยเหลือประชาชนไม่ให้ได้รับผลกระทบจากภาวะน้ําที่มีปริมาณมากในเขื่อนเพชรบุรี ซึ่งหากมีการวางแผนที่ดีจะทําให้จัดการน้ําได้อย่างมีระบบ
และจากการติดตามการบริหารจัดการน้ําในพื้นที่พบว่าขณะนี้กรมชลประทานได้มีการบริหารน้ําผ่านคลองระบายน้ํา D1 เพื่อตัดยอดน้ําที่จะระบายสู่แม่น้ําเพชรบุรี ไม่ให้เกินศักยภาพ ส่งผลให้น้ําไม่เอ่อท่วมในตัวเมืองเพชรบุรี อย่างไรก็ตาม ได้กําชับให้ทุกหน่วยงานเฝ้าระวังและติดตามสถานการณ์อีกระยะหนึ่ง เนื่องจากขณะนี้ยังอยู่ในช่วงฤดูมรสุมของภาคใต้ และนอกจากการป้องกันอุทกภัยแล้ว ยังต้องสํารองน้ําไว้ใช้ในฤดูแล้งถัดไปด้วย อีกทั้งขอให้ทุกหน่วยงานในสังกัดกระทรวงเกษตรและสหกรณ์ลงพื้นที่ติดตามเกษตรกรและประชาชนที่ต้องการความช่วยเหลืออย่างไรบ้าง หากเกิดความเสียหายทางการเกษตรจะได้เร่งดําเนินการและมีมาตรการช่วยเหลือทันที
สําหรับการบรรเทาอุทกภัยในพื้นที่เพชรบุรีที่เกิดซ้ําซาก จําเป็นที่จะต้องทําคลองระบายน้ําเพิ่ม คือ โครงการคลอง D1 ซึ่งขณะนี้อยู่ระหว่างการทําความเข้าใจกับประชาชนที่อยู่ในแนวโครงการ อาจจะมีปัญหาเรื่องความไม่เข้าใจกันในบางประเด็น แต่ต้องเข้าไปสร้างความเข้าใจกับให้พี่น้องประชาชนให้มากที่สุด ต้องรับฟังความคิดเห็นของประชาชน เพื่อปรับรูปแบบของโครงการ ให้กระทบต่อประชาชนน้อยที่สุด เกิดประโยชน์มากที่สุด
รัฐบาลไทย-ข่าวทำเนียบรัฐบาล-รมว.เฮ้ง ห่วงแรงงานไทยในยูเครน ขอให้เฝ้าระวังติดตามข่าวสารจาก กต. อย่างใกล้ชิด
วันพฤหัสบดีที่ 24 กุมภาพันธ์ 2565
รมว.เฮ้ง ห่วงแรงงานไทยในยูเครน ขอให้เฝ้าระวังติดตามข่าวสารจาก กต. อย่างใกล้ชิด
. .
เมื่อวันที่ 24 กุมภาพันธ์ 2565 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงข้อห่วงใยของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ไปยังคนไทยที่พํานักในยูเครน หลังสถานการณ์ระหว่างยูเครนและรัสเซียตึงเครียดว่า ท่านนายกรัฐมนตรีได้ติดตามสถานการณ์อย่างใกล้ชิดและมีความห่วงใยคนไทยทุกคนที่พํานักอยู่ ในส่วนของกระทรวงแรงงาน ขอให้พี่น้องแรงงานไทยที่ทํางานอยู่ในประเทศยูเครนเฝ้าระวัง ติดตามสถานการณ์ ข้อมูลข่าวสารจากกระทรวงการต่างประเทศ (กต.) อย่างใกล้ชิด เพื่อเตรียมความพร้อมอย่างทันท่วงที หากมีเหตุฉุกเฉินจําเป็นต้องอพยพกลับประเทศไทยก็ขอให้ปฏิบัติตามคําแนะนําของกระทรวงการต่างประเทศอย่างเคร่งครัดด้วยเช่นกัน ทั้งนี้ การให้ความช่วยเหลือของกระทรวงแรงงาน โดยกรมการจัดหางาน ได้มีเงินกองทุนเพื่อช่วยเหลือคนหางานไปทํางานในต่างประเทศเพื่อให้การช่วยเหลือแรงงานไทยที่ได้รับความเดือดร้อน กรณีคนงานไทยที่เป็นสมาชิกกองทุนและประสบปัญหาต้องเดินทางกลับประเทศไทยก่อนสิ้นสุดการเป็นสมาชิกกองทุน เนื่องจากภัยสงครามหรือปัญหาความไม่สงบหรือจากภัยธรรมชาติหรือเกิดโรคระบาด ซึ่งทางการของประเทศนั้น ๆ ประกาศกําหนดแล้ว ในการไปทํางานในต่างประเทศตามขั้นตอนของกฎหมายอีกด้วย
นายสุชาติ กล่าวต่อว่า ปัจจุบันมีแรงงานไทยที่ยังคงทํางานอยู่ในประเทศยูเครน จํานวน 139 คน (ข้อมูล ณ เดือนมกราคม 2565) เป็นแรงงานที่เดินทางด้วยตนเอง 116 คน และ Re-entry 23 คน ส่วนใหญ่ทํางานในตําแหน่งนวด สปา ในจํานวนนี้เป็นสมาชิกกองทุนเพื่อช่วยเหลือคนหางานไปทํางานต่างประเทศ 126 คน
ทั้งนี้ คนไทยและแรงงานไทยสามารถติดต่อขอความช่วยเหลือได้ที่ สถานเอกอัครราชทูต ณ กรุงวอร์ซอ ประเทศโปแลนด์ หมายเลข +48-696-642-348 ตลอด 24 ชั่วโมง หรือติดต่อผ่าน E-mail : thaiconsularwarsaw@thaiemb.pl
รัฐบาลไทย-ข่าวทำเนียบรัฐบาล-ครม. อนุมัติ 869 ล้านบาท อุดหนุนเกษตรกรปลูกข้าวอินทรีย์
วันศุกร์ที่ 17 กันยายน 2564
ครม. อนุมัติ 869 ล้านบาท อุดหนุนเกษตรกรปลูกข้าวอินทรีย์
....
ครม. อนุมัติงบกลาง ปี 2564 วงเงิน 869.93 ล้านบาท เพื่อจ่ายเงินอุดหนุนให้แก่เกษตรกรในโครงการส่งเสริมปลูกข้าวอินทรีย์ พร้อมขยายเวลาดําเนินโครงการจากเดิมสิ้นสุดปีงบประมาณ 2564 เป็น สิ้นสุดปีงบประมาณ 2565
.
โครงการส่งเสริมการผลิตข้าวอินทรีย์ เป็นส่วนหนึ่งในนโยบายรักษาเสถียรภาพราคาข้าวและรายได้เกษตรกร รวมถึงการบริหารจัดการข้าวตลอดห่วงโซ่อุปทาน โดยชดเชยรายได้จากการผลิตข้าว ที่ได้ผลผลิตลดลงในระยะเริ่มต้นของการผลิตระบบอินทรีย์ ต่อเนื่อง 3 ปี ไม่เกินรายละ 15 ไร่
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมการขนส่งทางบก ผ่านการรับรองมาตรฐานศูนย์ราชการสะดวก (GECC) ประจำปี 2564 จำนวน 98 ศูนย์ มุ่งสร้างมาตรฐานการให้บริการที่เป็นเลิศทุกสำนักงานขนส่งทั่วประเทศ
วันศุกร์ที่ 1 ตุลาคม 2564
กรมการขนส่งทางบก ผ่านการรับรองมาตรฐานศูนย์ราชการสะดวก (GECC) ประจําปี 2564 จํานวน 98 ศูนย์ มุ่งสร้างมาตรฐานการให้บริการที่เป็นเลิศทุกสํานักงานขนส่งทั่วประเทศ
...
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า กรมการขนส่งทางบก (ขบ.) มุ่งยกระดับการบริการประชาชนอย่างต่อเนื่อง ซึ่งปัจจุบัน ขบ. มีหน่วยงานให้บริการประชาชน ได้แก่ สํานักงานขนส่งกรุงเทพมหานครจํานวน 5 แห่ง สํานักงานขนส่งจังหวัดจํานวน 76 แห่ง และสํานักงานขนส่งจังหวัดสาขากระจายอยู่ทั่วประเทศอีกจํานวน 114 แห่ง ดังนั้น เพื่อส่งเสริมให้สํานักงานขนส่งทุกแห่งพัฒนาการบริการที่มีประสิทธิภาพและสร้างความเชื่อมั่นให้แก่ประชาชน ขบ. จึงให้สํานักงานขนส่งทุกแห่งจัดตั้งศูนย์ราชการสะดวก (Government Easy Contact Center : GECC) ตามนโยบายของรัฐบาลและพัฒนาระบบการให้บริการตามแนวทางของศูนย์ราชการสะดวกเพื่อให้ประชาชนสามารถเข้าถึงการให้บริการต่าง ๆ ได้อย่าง สะดวก รวดเร็ว เสมอภาค เท่าเทียม และเป็นมาตรฐานเดียวกันทั่วประเทศ โดยมีสํานักงานขนส่งที่ผ่านการรับรองมาตรฐานศูนย์ราชการสะดวกมาอย่างต่อเนื่อง นับตั้งแต่ปี 2559 จนถึงปัจจุบัน สําหรับปี 2564 มีสํานักงานขนส่งผ่านการรับรองมาตรฐานการให้บริการของศูนย์ราชการสะดวก จํานวนทั้งสิ้น 98 ศูนย์ แบ่งเป็นระดับก้าวหน้า จํานวน 9 ศูนย์ ประกอบด้วย หน่วยงานในส่วนกลาง คือสํานักงานขนส่งกรุงเทพมหานครพื้นที่ 3 และหน่วยงานส่วนภูมิภาค ได้แก่ สํานักงานขนส่งจังหวัดกาฬสินธุ์ ชลบุรี ชัยภูมิ เชียงใหม่ นราธิวาส เพชรบุรี เพชรบูรณ์ อุดรธานี แห่งที่ 2 และระดับพื้นฐาน จํานวน 89 ศูนย์ เป็นหน่วยงานในส่วนกลาง จํานวน 4 ศูนย์ สํานักงานขนส่งจังหวัดจํานวน 50 ศูนย์ และสํานักงานขนส่งจังหวัดสาขา จํานวน 35 ศูนย์ โดยสํานักงานขนส่งแต่ละแห่งจะเข้ารับโล่และตรารับรองมาตรฐานศูนย์ราชการสะดวกจากนายอนุชา นาคาศัย รัฐมนตรีประจําสํานักนายกรัฐมนตรี ในวันพฤหัสบดีที่ 30 กันยายน 2564 ผ่านระบบ Video Conference : Zoom Meeting โดยสามารถรับชมการถ่ายทอดสดได้ทาง https://www.facebook.com/GECC2019
อธิบดีกรมการขนส่งทางบก กล่าวเพิ่มเติมว่า ขบ. ได้นําเทคโนโลยีดิจิทัลมาเพิ่มประสิทธิภาพในทุกกระบวนการทํางาน และยกระดับการให้บริการทุกสํานักงานขนส่งทั่วประเทศมาอย่างต่อเนื่อง โดยเฉพาะในช่วงสถานการณ์การแพร่ระบาดของโรคติดเชื้อไวรัส COVID-19 เพื่อให้ประชาชนสามารถเข้าถึงการให้บริการต่าง ๆ ได้อย่างสะดวกมากขึ้น อาทิ การจองคิวเข้ารับบริการล่วงหน้าผ่านแอปพลิเคชัน DLT Smart Queue การชําระภาษีรถประจําปีผ่านเว็บไซต์ https://eservice.dlt.go.th แอปพลิเคชัน DLT Vehicle Tax หรือตู้รับชําระภาษีรถประจําปีอัตโนมัติ (Kiosk) ที่ให้บริการ ณ สํานักงานขนส่งกรุงเทพมหานคร พื้นที่ 1 - 5 รวมถึงบริการเลื่อนล้อต่อภาษี (Drive Thru for Tax) ชําระภาษีโดยไม่ต้องลงจากรถ ณ สํานักงานขนส่งทุกแห่งทั่วประเทศ การอบรมต่ออายุใบอนุญาตขับรถออนไลน์ ผ่านเว็บไซต์ https://www.dlt-elearning.com การจองเลขทะเบียนรถยนต์ผ่านระบบอินเตอร์เน็ตทางเว็บไซต์ http://reserve.dlt.go.th การประมูลทะเบียนรถเลขสวยผ่านทางเว็บไซต์ http://www.tabienrod.com รวมถึงการให้บริการด้านประกอบการขนส่งด้วยรถบรรทุกในรูปแบบออนไลน์ DLT e-Transport License ทั้งนี้ ขบ. มุ่งมั่นรักษาคุณภาพและพัฒนาการให้บริการที่ “สะดวก รวดเร็ว เข้าถึงง่าย” ด้วยมาตรฐานที่เป็นเลิศทุกสํานักงานขนส่งทั่วประเทศ
รัฐบาลไทย-ข่าวทำเนียบรัฐบาล-โฆษกรัฐบาลยืนยัน “ไม่ได้ล็อกดาวน์” กรุงเทพมหานคร และพื้นที่ควบคุมสูงสุดและเข้มงวด
วันอาทิตย์ที่ 27 มิถุนายน 2564
โฆษกรัฐบาลยืนยัน “ไม่ได้ล็อกดาวน์” กรุงเทพมหานคร และพื้นที่ควบคุมสูงสุดและเข้มงวด
โฆษกรัฐบาลยืนยัน “ไม่ได้ล็อกดาวน์” กรุงเทพมหานคร และพื้นที่ควบคุมสูงสุดและเข้มงวด
นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า ตามที่พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ประชุมร่วมกับคณะที่ปรึกษาด้านการสาธารณสุขในศูนย์บริหารสถานการณ์โควิด-19 และที่ ศบค. ได้ประกาศข้อกําหนด ฉบับที่ 25 ที่เผยแพร่ผ่านเว็ปไซต์ราชกิจจานุเบกษานั้น เป็นการใช้มาตรการเร่งด่วนเพื่อควบคุมการระบาดไวรัสโควิด-19 ในพื้นที่เป้าหมายเฉพาะ 10 จังหวัด  ได้แก่  กรุงเทพมหานคร นครปฐม นนทบุรี นราธิวาส ปทุมธานี ปัตตานี ยะลา สงขลา สมุทรปราการและสมุทรสาคร ซึ่งเป็นพื้นที่ควบคุมสูงสุดและเข้มงวด  เพื่อสกัดกั้นไม่ให้เกิดการแพร่ระบาดในวงกว้าง โดยเฉพาะกลุ่มแรงงาน สถานประกอบการ ที่พบว่ามีการแพร่ระบาดแบบกลุ่มก้อน ซึ่งยืนยันว่า “ไม่ได้ล็อกดาวน์”
โฆษกประจําสํานักนายกรัฐมนตรี สรุปมาตรการตามคําสั่งศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ที่ 6/2564  เรื่อง พื้นที่สถานการณ์ที่กําหนดเป็นพื้นที่ควบคุมสูงสุดและเข้มงวด ตามข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ.2548  ลงวันที่ 26 มิถุนายน 2564 ให้มีการปฎิบัติเริ่ม 28 มิถุนายน อย่างน้อย 30 วัน  ดังนี้
1. ปิดสถานที่พักอาศัยชั่วคราว       สําหรับคนงานทั้งภายในและภายนอก สถานที่ก่อสร้าง รวมท้ังให้หยุดงานก่อสร้าง และห้ามการเดินทางและเคลื่อนย้ายแรงงาน เป็นการชั่วคราว อย่างน้อย 30 วัน
2.ให้จําหน่ายอาหารและเครื่องดื่ม เฉพาะนํากลับไปบริโภคที่บ้าน
3. ศูนย์การค้า ห้างสรรพสินค้า คอมมูนิตี้มอลล์ เปิดดําเนินการได้ถึง เวลา 21.00 น. งดการจัดกิจกรรมในพื้นที่ โรงมหรสพ โรงภาพยนตร์ สวนน้ํา งดนั่งรับประทานในศูนย์อาหาร
4.งดกิจกรรมรวมกลุ่มที่เกิน 20 คน เว้นแต่ได้รับอนุญาตจากเจ้าหน้าที่
5. ตั้งจุดตรวจเพื่อคัดกรองการเดินทางเข้า-ออก ในพื้นที่ 4 จังหวัดชายแดนภาคใต้ คือ นราธิวาส ปัตตานี ยะลาและสงขลา  รวมถึงกรุงเทพมหานครและ 5  จังหวัดปริมณฑล คือ นครปฐม นนทบุรี ปทุมธานี สมุทรปราการ และสมุทรสาคร
"ข้อกําหนดที่เข้มข้น เป็นการยกระดับมาตรการเป็นการชั่วคราว  เพื่อให้สอดคล้องสถานการณ์การแพร่ระบาด โดยมีผลในพื้นที่และกลุ่มเสี่ยงสูง  สําหรับพี่น้องประชาชนทั่วไปยังสามารถเดินทางและดําเนินกิจกรรมประจําวันตามปกติ และขอให้หลีกเลี่ยงการเดินทางข้ามจังหวัดในช่วงนี้" นายอนุชา ฯ กล่าว
...